# Ordning for askeonsdag

1. Liturgisk ordning for askeonsdag gir stor mulighet for lokal tilpasning og kan gjennomføres i tråd med Ordning for hovedgudstjeneste eller som en kort kveldsgudstjeneste.
2. Til asketegning brukes en blanding av aske og matolje. Asken må ikke blandes med vann, fordi dette danner etsende lut.
3. Kirkerommet er åpent en stund før gudstjenesten, med anledning til stillhet, lystenning og bønn.
4. Som preludium kan det fremføres vokal- eller instrumentalmusikk som svarer til dagens karakter. Dette skjer normalt som forspill til salmen.
5. Det kan være prosesjon under preludium, forspill til første salme eller inngangssalme. Prosesjonskors bæres først i prosesjonen. Lys, tekstbok, og eventuelt brød og vin kan bæres inn.

Menigheten står under eventuell prosesjon, ledd 2 | **Inngangssalme** og 3 | **Hilsen**.

1. Under ledd 3 | **Hilsen** kan det være en kort innledning om fastetiden.
2. Ledd med overskrift i kursiv kan utelates. Dette gjelder leddene 4 | ***Påminning om livets forgjengelighet***, 5| ***Bønnerop******KYRIE***, 6 | ***Dagens******bønn***, 7 | ***Bibelsk******salme/Salme***, 10 | ***Trosbekjennelse***og 13 | ***Tekstlesning og stillhet***og 19 | ***Utsendelse***.
3. Ledd 12 | **Syndsbekjennelse** kan flyttes frem til samlingsdelen. I samlingsdelen legges syndsbekjennelsen eventuelt inn etter ledd 3 | **Hilsen**.
4. Ordning for skriftemålsgudstjeneste kan brukes i stedet for Ordning for askeonsdag. Ledd 16 | **Asketegningen** kan eventuelt legges inn i Ordning for skriftemålsgudstjeneste.

## Samling

### Forberedelse

Her eller etter 3 | **Hilsen** kan det være

Kort informasjon om dagens gudstjeneste ved medliturg eller liturg.

Kort stillhet

Tre klokkeslag

### Inngangssalme eller introitus

### Hilsen

ENTEN

**L |** Nåde være med dere og fred fra Gud, vår Far, og Herren Jesus Kristus.

ELLER

**L |** Vår Herre Jesu Kristi nåde, Guds kjærlighet og Den hellige ånds samfunn være med dere alle.

ELLER

**L |** I Faderens og (+) Sønnens og Den hellige ånds navn.

ELLER

**L |** I Faderens og (+) Sønnens og Den hellige ånds navn: Vår skaper, frigjører og livgiver.

Menigheten setter seg.

### *Påminning om livets forgjengelighet*

ENTEN

**ML/L |** La oss høre hva Forkynneren skriver om livet:

Alt har sin tid, det er en tid for alt som skjer under himmelen:

en tid for å fødes, en tid for å dø,

en tid for å plante, en tid for å rykke opp,

en tid for å gråte, en tid for å le,

en tid for å sørge, en tid for å danse,

en tid for å lete, en tid for å miste,

en tid for å bevare, en tid for å kaste,

en tid for å rive i stykker, en tid for å sy sammen,

en tid for å tie, en tid for å tale.

Alt skapte han vakkert, hver ting til sin tid.

Ja, alle tider har han lagt i menneskenes hjerte.

Likevel kan ikke mennesket fatte det Gud har gjort fra begynnelse til slutt.

Jeg skjønte at alt Gud gjør, står gjennom alle tider.

Ingen kan legge noe til, og ingen kan trekke noe fra. FORKYNNEREN 3, 1-2.4.6- 7.11.14A

ELLER

**ML/L** | La oss høre hva profeten Jesaja skriver om livet:

«Alle mennesker er gress, all deres troskap er som blomsten på marken. Gresset tørker bort, blomsten visner når Herrens ånde blåser på den. Sannelig, folket er gress. Gresset tørker bort, blomsten visner, men ordet fra vår Gud står fast for evig.» JESAJA 40, 6B-8

### *Bønnerop KYRIE*

### *Dagens bønn*

ENTEN

**L/ML |** La oss alle be.

Barmhjertige Gud, du setter oss fri fra synd og forgjengelighet. Vi ber deg: Lær oss å holde faste slik du vil. Gjør oss utholdende i bønn, trofaste i kjærlighet og helhjertet i kamp for rettferd. Gi verden håp ved Jesu Kristi kors, han som med deg og Den hellige ånd lever og råder, én sann Gud fra evighet til evighet.

**A |** **Amen**.

ELLER

Lokalt utformet bønn

## Ordet

### *Bibelsk salme/Salme*

Her følger bibelsk salme eller en annen salme.

Dersom Salme 51 ikke brukes som Bibelsk salme her, brukes den som syndsbekjennelse i ledd 12 | **Syndsbekjennelse**.

### Tekstlesning

Her kan det leses en av kirkeårets tekster for askeonsdag, en av tekstene som er foreslått i Veiledning for askeonsdag eller en annen høvelig tekst.

Lesningen innledes med:

**ML |** Det står skrevet i/hos ...

Lesningen avsluttes med:

**ML |** Slik lyder Herrens ord.

### Preken

Predikanten preker over en av tekstene som blir lest i gudstjenesten.

### *Trosbekjennelse*

### Salme

### Syndsbekjennelse

**L |** La oss bekjenne våre synder.

DERSOM SALME 51 IKKE BRUKES I LEDD 7 | **BIBELSK SALME/SALME**:

**A |** **Vær meg nådig, Gud, i din kjærlighet, stryk ut mitt lovbrudd i din store barmhjertighet! For mine lovbrudd kjenner jeg, min synd står alltid for meg. Se, du gleder deg over sannhet i mitt indre, du lærer meg visdom i det skjulte. Gud, skap i meg et rent hjerte, gi meg en ny og stødig ånd!** SALME 51, 3.5.8.12

ELLER

En av syndsbekjennelsene fra Ordning for hovedgudstjenesten (A-D)

## Bønn og asketegning

Se Veiledning for askeonsdag for refleksjoner rundt asketegning, bl.a. hva liturgen må være oppmerksom på i forbindelse med berøring og deltakelse.

### *Tekstlesning og stillhet*

Tekstlesning og stillhet tilpasses lokale forhold.

ENTEN

**L/ML |** Det står skrevet i Salmenes bok:

Herre, du ransaker meg og du vet – du vet om jeg sitter eller står, på lang avstand kjenner du mine tanker. Om jeg går eller ligger, ser du det, du kjenner alle mine veier.

Jeg kan si: «La mørket skjule meg og lyset omkring meg bli natt.» Men mørket er ikke mørkt for deg, natten er lys som dagen, mørket er som lyset. For du har skapt mine nyrer, du har vevd meg i mors liv. Jeg takker deg for at jeg er så underfullt laget. Underfulle er dine verk, det vet jeg godt. Knoklene mine var ikke skjult for deg da jeg ble laget på hemmelig vis og vevd dypt i jorden. Dine øyne så meg da jeg var et foster. Alle dager er skrevet opp i din bok, de fikk form før én av dem var kommet. Dine tanker, Gud, er dyrebare for meg, summen av dem er ufattelig! Teller jeg dem, er de talløse som sand, blir jeg ferdig, er jeg ennå hos deg.

Ransak meg, Gud, og kjenn mitt hjerte, prøv meg og kjenn mine tanker! SALMENES BOK 139, 1B-3.11-18.23

**L |** La oss i stillhet reflektere over vårt liv.

Stillhet

ELLER

**L/ML |** Vår Herre Jesus Kristus sier:

«Du skal elske Herren din Gud av hele ditt hjerte og av hele din sjel og av all din forstand.» Dette er det største og første budet. Men det andre er like stort: «Du skal elske din neste som deg selv.» MATT 22, 37-39

**L |** La oss i stillhet reflektere over vårt liv.

Stillhet

ELLER

Annen passende tekst. Forslag til alternative tekster finnes i Veiledning til askeonsdag.

Tekstlesningen avslutter med:

**L |** La oss i stillhet reflektere over vårt liv.

Stillhet

### Litani/Salme

Litani eller salme med kyrie-karakter fra Norsk salmebok (N13 980.1,2, 981, 982.1,2, 983.1,2, eller en egnet salme)

### Bønn

**L |** La oss be.

Barmhjertige Gud, du som formet oss av støv fra jorden, gi at denne asken blir et tegn, så vi vender om og følger deg, du som reiser oss opp til det nye livet ved Jesus Kristus.

**A |** **Amen**.

### Asketegning

Liturgen gir en kort praktisk forklaring av hvordan asketegningen vil foregå, herunder at asken kan tegnes på den enkeltes panne eller hånd. Den enkelte kan også tegne selv ved å ta aske på egen finger.

Liturgen avslutter forklaringen med ordene:

**L |** Kom og få askekorset tegnet.

Påtegningen kan skje i stillhet, eller liturgen kan si til den enkelte:

ENTEN

**L |** Menneske, husk at du er støv. Til støv skal du vende tilbake.

ELLER

**L |** Vend om og tro på evangeliet.

Under påtegningen kan det fremføres musikk og synges salmer.

Etter asketegningen sier liturgen:

ENTEN

**L |** Det står skrevet hos profeten Jesaja: Se, jeg gjør noe nytt. Nå spirer det fram. JESAJA 43,19A

ELLER

**L |** Paulus skriver til menigheten i Roma: Som Kristus ble reist opp fra de døde ved sin Fars herlighet, skal også vi vandre i et nytt liv. ROM 6,4

ELLER

**L |** Paulus skriver til menigheten i Filippi: Jeg er trygg på at han som begynte sin gode gjerning i dere, skal fullføre den – helt til Jesu Kristi dag. FIL 1,6

### Fadervår

Dersom det ikke er nattverd i gudstjenesten, avsluttes asketegningen med Fadervår.

## Nattverd

Her kan det feires nattverd.

## Sendelse

### Velsignelse

ENTEN

Hilsen SALUTATIO

**L |** Herren være med dere.

**M |** **Og med deg være Herren**.

L | Herren velsigne deg og bevare deg. Herren la sitt ansikt lyse over deg og være deg nådig. Herren løfte sitt åsyn på deg og gi deg fred.

**M |** **Amen. Amen. Amen**.

ELLER

**L |** Ta imot velsignelsen

**L |** Herren velsigne deg og bevare deg. Herren la sitt ansikt lyse over deg og være deg nådig. Herren løfte sitt åsyn på deg og gi deg fred.

**M |** **Amen. Amen. Amen**.

Tre ganger tre bønneslag.

### *Utsendelse*

Her kan følge:

ENTEN

**L/ML |** La oss gå i fred,

**A |** **i Jesu Kristi navn**.

ELLER

**L/ML |** Gå i fred. Tjen Herren med glede.

### Postludium/Utgangssalme/Utgangsprosesjon